ברנדון א. לרקואנטה (באנגלית: Brandon A. Larracuente; נולד ב-16 בנובמבר 1994) הוא שחקן תיאטרון, קולנוע וטלוויזיה אמריקאי.
חיים אישיים.
ברנדון לרקואנטה נולד בכפר פלזנטווויל שנמצאת בעיירה מאונט פלזנט במחוז וסטצ'סטר, ניו יורק שבארצות הברית. בגיל 4 הוא התוודע לתיאטרון כשהתבקש להיות ניצב בשתי אופרות בבית האופרה רושל. הוא החל לשחק בגיל 8, שם שיחק במחזה של אוף ברודוויי בשם "Desire". לאחר שעבר לגור בפלורידה, שיחק בהצגות "צ'ארלי ומפעל השוקולד" ו"אלו חיים נפלאים" בתיאטרון הרפרטוארי של אורלנדו.
הפרלמנט של עיראק
הפרלמנט של עיראק (בערבית: مجلس النواب العراقي; תעתיק מדויק: מג'לס אלנואב אלעראקי) הוא הרשות המחוקקת של הרפובליקה של עיראק. נכון לשנת 2020 היא כוללת 329 מושבים ומתכנסת בבגדאד באזור הירוק. המועצה נוסדה במתכונתה הנוכחית בשנת 2005 לאחר הפלתו שלטונו של סדאם חוסיין במלחמת עיראק.
מרדכי הלברשטאדט
מרדכי בן אליעזר הלברשטאדט (דיסלדורף) (1686 - 23 במאי 1769) היה רב וחוקר יהודי-גרמני.
ביוגרפיה.
מרדכי הלברשטאדט נולד בהלברשטאדט בשנת 1686 לאביו אליעזר. הוא היה תלמידם של הרבנים צבי הירש אשכנזי ואברהם בן יהודה ברלין מהלברשטאדט, וכמו כן למד בישיבת רבי יעקב כהן בפרנקפורט דמיין בשנת 1730 לערך. בשובו משם למד מספר שנים בישיבה שבעיר הולדתו. הוא שימש ברבנות בגריסהיים, ובהמשך גם בדרמשטאדט בשנת ה'ת"ף. בשנת ה'ת"ק - 1751 הגיע לדיסלדורף והפך לרב אזורי של דוכסות הריין התחתון. למרדכי הלברשטאדט נולדה בת בשם מרים, שהייתה נשואה ליצחק בן שמשון קומה ממיינץ (1727–1787) ונפטרה בשנת 1765 הרבה לפני בעלה. הרב מרדכי הלברשטאדט נפטר ב-23 במאי 1769 בדיסלדורף.
הכרעתו בסכסוך הקמיעות בהמבורג.
כמקובל מוכר למיסטיקה יהודית, הרב מרדכי הלברשטאדט היה מעורב גם בפולמוס שנודע בכל רחבי האימפריה אודות הרב יהונתן אייבשיץ (נולד ב-1690 בקרקוב, נפטר 1764 באלטונה). הרב יהונתן אייבשיץ לימד בישיבה בפראג בין השנים 1736 ל-1751, אך לא כיהן כרב. כבר בשנת 1733 הרב יהונתן אייבשיץ נחשד בכפירה והורחק מהממסד הרבני כאשר השמיע הרב יעקב עמדין טענות על קמיעות שכתב הרב אייבשיץ שנפתחו ונתגלו בהם כתובות שבתאיות, למשל: "ש"צ מלכא משיחא". תפקיד רבנות הוא הצליח לקבל רק בשנת 1750 בקהילה הצפונית של גרמניה באלטונה, המבורג וונדסבק. הרבנים שמואל הילמן ממץ והפני יהושע פנו לבית דינו של הרב מרדכי הלברשטאדט וביקשו ממנו להכריע האם הקמעות המיסטיות של הרב אייבישיץ קשורות למיסטיקן היהודי שבתי צבי (1626–1676) והאם יש לו באמת כוחות מופלאים. היה עליו לתת את פסק דינו על הקמעות שכתב הרב אייבשיץ ובמקביל לקבוע אם הם שבתיים. הרב יעקב עמדין פנה גם הוא לרב מרדכי הלברשטאדט שבדיסלדורף והמתין לתגובתו. מטרת הפניה הייתה לחלל את שמו של הרב אייבישיץ ולבודד אותו מקהילת הרבנים. התשובה של דיסלדורף לסכסוך זה הייתה דיפלומטית באופן מפתיע והפיגה את מרצם ואגרסיביותם של מתנגדיו של אייבישיץ: הוא יעץ "להימנע מכל מתקפה אישית, כי ככל הנראה בסופו של דבר הההשתלחות היא חסרי בסיס. קבל את הנרדף והתוקפים יאבדו". כאילו לא די בכך, הוסיף ושלח מכתב פסטורלי כללי החתום על ידי כל הרבנים לכל קהילות ישראל, ובו הוא אמנם מכריז חרם על כת השבתים וכל מי שהיה קשור בדרך כלשהי לשבתי צבי, לכת שלו, למשימה המשיחית, עקרונות הכת וכוחה המופלא, מאמינים "כמו גם אחרים שיכתבו או ילבשו קמיעות מגן כאלה", יקבלו תגובה חזקה. אולם "מכתב זה לא יתקוף איש באופן אישי ולא יפגע במוניטין של הרב יהונתן אייבשץ".
רבנותו בדיסלדורף.
בתקופת שהותו בדיסלדורף הוא מתח ביקורת חריפה ביותר על משנתו הדקדוקית של רבי שלמה זלמן הנאו. עמדה זו זכתה לתומכים רבים, ביניהם סידורי התפילה של רבי יעקב אמדן ורבי וולף היידנהיים. מחלוקת נוספת, בה השתתף הלברשטאדט באופן אקטיבי, התקיימה מיד לאחר כניסתו לתפקיד הרבנות בדיסלדורף: התעוררה שאלה הלכתית בבדיקת השחיטה היהודית, כפי שהייתה נהוגה בריין התחתון, נסיכות הבוחר מקלן. האם כשבטן הבהמה נפגעה באופן פנימי היא כשרה או לא.
בשנת 1762 הוא הקים בדיסלדורף חברה קדישא.
חיבוריו.
הלברשטאדט היה מחבר של יצירה דקדוקית שלא פורסמה, ככל הנראה בשנות ה-60 של המאה ה-18. הוא כתב גם אוסף שו"ת בשם "מאמר מרדכי", שיצא לאור על ידי נכדו בשנת 1790, שנה לאחר מותו, והודפס בברנו. רבני פרנקפורט החרימו את הספר, בעקבות מה שכתב בסימן נ"ו, הוא הדפיס שם תשובה הלכתית מהרב יעקב יהושע פלק מחבר הספר "פני יהושע" הנוגעת למחלוקת בענייני טומאת אוהל ברחוב הראשי ברובע היהודי של העיר פרנקפורט. סידור התפילה שהגיה הלברשטאדט (בשם "מרדכי דיסלדארף"), התפרסם רק בשנת 1774.
בירטה וילקה
בירטה וילקה (בדנית: Birthe Wilke; נולדה ב-19 במרץ 1936 בקופנהגן) היא זמרת, שחקנית ומשוררת דנית.
קריירה.
בשנת 1957, וילקה והזמר, גוסטב וינקלר, השתתפו בקדם הדני לאירוויזיון 1957, "Dansk Melodi Grand Prix". ב-17 בפברואר 1957 הצמד ניצח בתחרות, ונבחר לייצג את דנמרק בהופעת בכורתה באירוויזיון. ב-3 במרץ באותה השנה, הצמד הופיע על בימת האירוויזיון עם השיר "Skibet Skal Sejle I Nat". הצמד הופיע תשיעי בסדר ההופעות, לפני שווייץ ואחרי צרפת. השניים זכו במקום השלישי עם עשר נקודות.
בשנת 1959, זכתה שוב בקדם הדני לאירוויזיון 1959 ונבחרה לייצג את ארצה בשנית באירוויזיון. ב-11 במרץ 1959, היא הופיעה על בימת האירוויזיו עם השיר "Uh, jeg ville ønske jeg var dig". וילקה הופיעה שנייה בסדר ההופעות, לפני איטליה ואחרי צרפת.
בשלהי שנות ה-50 של המאה ה-20, וילקה ערכה סיבוב הופעות בארצות הברית, גרמניה המערבית ופולין. ב-1961 היא שיחקה בסרט, "Reptilicus". בשנת 1966 היא פרשה מקריירת המוזיקה שלה.
פיטר מאייר
פיטר ג'יימס מאייר (באנגלית: Peter James Meijer; נולד ב-10 בינואר 1988) הוא פוליטיקאי ואנליסט אמריקאי שנבחר לבית הנבחרים האמריקאי מטעם מחוז הקונגרס ה-3 של מדינת מישיגן בבית הנבחרים של ארצות הברית, מאייר הוא חבר המפלגה הרפובליקנית.
ביוגרפיה.
מאייר נולד בגרנד ראפידס שבמישיגן, הוא נכדו של מייסד רשת סופרמרקטים אמריקאית, פרדריק מאייר, משפחתו הוכרה כאחת העשירות במדינת מישיגן על ידי מגזין העסקים האמריקאי "פורבס", על פי העיתון שווי המשפחה מוערך ביותר מ-6 מילארד דולרים.
הוא סיים תואר ראשון באנתרופולוגיה תרבותית ב-2012, בין השנים 2008 ל-2016 שירת מאייר במילואים של הצבא האמריקאי, בין 2011 ל-2012 הוצב בעיראק ושימש כיועץ מודיעין.
לאחר שביולי 2019 הודיע חבר בית הנבחרים, ג'סטין עמאש שהוא פורש מהמפלגה הרפובליקנית הכריז מאייר כי הוא מתכוון להתמודד על המושב שייצג את מחוז הקונגרס השלישי של מישיגן, מאייר התמודד בפריימריז הרפובליקנים ובמהלך המירוץ הצהיר על תמיכתו בנשיא המכהן, דונלד טראמפ ואמר כי הוא "יעבוד עם הנשיא כדי לקדם את האינטרסים של מערב מישיגן", ב-4 באוגוסט ניצח את לין אפנדוליס בפריימריז המפלגתיים. בבחירות הכלליות שנערכו בנובמבר של אותה שנה ניצח מאייר את המועמדת הדמוקרטית הילרי שולטן ולבסוף הביס אותה.
קומיס אוריאנטיס
OCaml (לשעבר Objective Caml) היא שפת תכנות כללית ומרובת פרדיגמות תכנות, אשר מרחיבה את הדיאלקט Caml ממשפחת שפות ML עם תמיכה בפיצ'רים נוספים כגון תכנות מונחה עצמים. היא נוצרה בשנת 1996 על ידי חביאר לרוי (Xavier Leroy), ג'רום ווליון (Jérôme Vouillon), דמיאן דוליגז (Damien Doligez), דילדר רמי (Didier Rémy), אסקנדר סוארס (Ascánder Suárez) ואחרים.
סט כלי התכנות של Ocaml כולל מפרש אינטראקטיבי, מהדר לשפת מכונה אשר מבצע אופטימיזציה, ודיבאגר שניתן להריצו גם אחורנית, ומנהל חבילות שנקרא OPAM. ראשי התיבות CAML במקור ייצגו Categorical Abstract Machine Language, אך מודל זה (מכונה אבסטרקטית זו) חסר ב-Ocaml.
Ocaml הוא פרויקט חינמי בעל קוד פתוח אשר מנוהל על ידי המכון הצרפתי למחקר במדעי המחשב ואוטומציה (INRIA). בתחילת שנות ה-2000, שפות רבות אימצו אלמנטים מ-Ocaml, שהידועות מביניהן הן Scala, ו-F#.
דוגמאות קוד.
כתיבת תוכנית Hello World ב-Ocaml והרצתה:
print_endline "Hello World!"
לאחר מכן ניתן להדר את התוכנית לקובץ Bytecode שניתן להריצו: &lt;syntaxhighlight&gt;
$ ocamlc hello.ml -o hello
&lt;/syntaxhighlight&gt;או לחלופין ניתן להדר אותו לקובץ הרצה של קוד בשפת מכונה אשר עבר אופטימיזציה: &lt;syntaxhighlight&gt;
$ ./hello
Hello World!
&lt;/syntaxhighlight&gt;תוכנית על מנת לסכום רשימה של איברים:
let rec sum integers = (* Keyword rec means 'recursive'. *)
match integers with
| [] -&gt; 0 (* Yield 0 if integers is the empty
list []. *)
| first :: rest -&gt; first + sum rest;; (* Recursive call if integers is a non-
empty list; first is the first
element of the list, and rest is a
list of the rest of the elements,
possibly []. *)
דרך נוספת על מנת לבצע זאת היא להשתמש בפעולה המובנית fold , אשר מקבלת פעולה כפרמטר:
let sum integers =
List.fold_left (fun accumulator x -&gt; accumulator + x) 0 integers;;
# sum [1;2;3;4;5];;
- : int = 15
דוגמה לביצוע מיון QuickSort ב-Ocaml:
let rec qsort = function
| pivot :: rest -&gt;
let is_less x = x &lt; pivot in
let left, right = List.partition is_less rest in
qsort left @ [pivot] @ qsort right
מצפן אסטרונומי